

**RAZPISNA DOKUMENTACIJA**

**ZA**

**JAVNI RAZPIS**

**PROGRAMA IZVAJANJA ŠOLANJA PSOV VODIČEV**

**SLEPIH ZAVAROVANIH OSEB ZA OBDOBJE OD 1. 3. 2024 DO 28. 2. 2029**

**KAZALO RAZPISNE DOKUMENTACIJE**

stran

I. PREDMET JAVNEGA RAZPISA 3

II. VLAGATELJ 3

III. PREVZEM RAZPISNE DOKUMENTACIJE 3

IV. POJASNILA RAZPISNE DOKUMENTACIJE 3

V. POGOJI ZA IZBOR IZVAJALCEV ŠOLANJA PSOV VODIČEV SLEPIH 4

VI. POPOLNOST VLOGE (SEZNAM DOKUMENTOV, KI MORAJO BITI PRILOŽENI K VLOGI) 5

VII. PREDLOŽITEV VLOG 6

VIII. ODPIRANJE VLOG IN ODLOČITEV O IZBIRI 7

IX. SKLENITEV POGODBE IN VREDNOST ŠOLANJA PSA VODIČA SLEPIH 7

X. OBRAZCI IN PRILOGE 9

# 

# PREDMET JAVNEGA RAZPISA

Na podlagi 63.a in 64. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22-ZNUZSZS, 141/22 – ZNUNBZ, 40/23-ZČmlS-1 in 78/23; v nadaljnjem besedilu: ZZVZZ) Zavod za zdravstveno zavarovanje Slovenije (v nadaljnjem besedilu: Zavod), razpisuje program izvajanja šolanja psov vodičev slepih zavarovanih oseb, ki so pravica zavarovanih oseb v skladu z določili Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZčmIS, 64/18, 4/20, 42/21 – odl. US, 61/21, 159/21 – ZZVZZ-P, 183/21, 196/21 – zdoSK, 142/22 – odl. US in 163/22; v nadaljnjem besedilu: Pravila).

Program izvajanja šolanja psov vodičev slepih zavarovanih oseb obsega:

1. zagotovitev ustreznega psa in šolanje psa za posamezno zavarovano osebo,
2. vsakoletno izpopolnjevanje psa,
3. oskrbo že izšolanega psa v primeru odsotnosti slepe zavarovane osebe zaradi bolezni,
4. nudenje izredne strokovne pomoči zavarovani osebi na podlagi predhodne odobritve Zavoda.

# VLAGATELJ

Na javni razpis se lahko prijavi pravna ali fizična oseba, ki izvaja šolanje psov (v nadaljnjem besedilu: vlagatelj) in izpolnjuje vse pogoje, navedene v V. poglavju te razpisne dokumentacije ter bo k vlogi kot dokaz teh pogojev priložila vsa v nadaljevanju zahtevana ustrezna dokazila.

# PREVZEM RAZPISNE DOKUMENTACIJE

Razpisno dokumentacijo lahko vlagatelj dobi do izteka roka za predložitev vlog. Razpisna dokumentacija je objavljena na internetnem naslovu naročnika:

https:// <https://partner.zzzs.si/medicinski-pripomocki/zagotavljanje-pri-dobaviteljih/javni-razpisi/>

Na tem naslovu se bodo objavile tudi morebitne spremembe in dopolnitve razpisne dokumentacije.

# POJASNILA RAZPISNE DOKUMENTACIJE

Vlagatelji, ki želijo dodatna pojasnila v zvezi z razpisno dokumentacijo ali pripravo vlog, lahko naročniku pošljejo pisni zahtevek za dodatno pojasnilo **najkasneje do 22. 12. 2023**.

Pojasnila bodo objavljena najkasneje v naslednjih treh (3) delovnih dneh od datuma prejema zahteve, vključno z opisom vprašanja, vendar brez navedbe vlagatelja, na internetnem naslovu naročnika.

Vlagatelji naslovijo pisna vprašanja na elektronski naslov [tatjana.herjavec@zzzs.si](mailto:tomaz.bregar-horvat@zzzs.si) z naslovom zadeve »Pojasnila – JR 2023 – Izbira vaditeljev psov vodičev slepih«.

# POGOJI ZA IZBOR IZVAJALCEV ŠOLANJA PSOV VODIČEV SLEPIH

Zavod bo priznal sposobnost šolanja psov vodičev slepih vlagatelju, ki hkrati izpolnjuje vse v tem poglavju navedene pogoje, če bo vlagatelj k vlogi kot dokaz za izpolnjevanje teh pogojev predložil v VI. poglavju razpisne dokumentacije navedena dokazila.

Zavod bo priznal sposobnost vlagateljem, katerih vloge bodo popolne in ki bodo izpolnjevali naslednje pogoje:

1. je registriran kot pravna oseba ali samostojni podjetnik, ki na dan objave tega javnega razpisa izvaja dejavnost šolanja psov (v nadaljnjem besedilu: splošni pogoj);
2. je strokovnjak s področja šolanja psov (v nadaljnjem besedilu: strokovni pogoj);
3. je sposoben izvajati program šolanja psov vodičev slepih zavarovanih oseb v skladu s pogoji tega javnega razpisa in s pogoji, določenimi v Sklepu o pogojih pri zagotavljanju pravice do psa vodiča slepih (Priloga razpisne dokumentacije);
4. če je bil pogodbena stranka Zavoda v letih 2019 do vključno 2023, je izpolnjeval vse pogodbene obveznosti do Zavoda, (podlaga za ugotovitev izpolnjevanja pogodbenih obveznosti je arhivirana dokumentacija Zavoda za leta 2019, 2020, 2021, 2022 in 2023);
5. ni v stečajnem postopku, postopku prisilne poravnave ali likvidacije oziroma ni prenehal poslovati na podlagi sodne ali druge prisilne odločbe ter ni v postopku prenehanja ali izbrisa iz registra društev ali iz poslovnega registra Slovenije;
6. ima poravnane vse davke, prispevke in druge obvezne dajatve, skladne z nacionalno zakonodajo, zapadle do vključno zadnjega dne v mesecu pred oddajo vloge na ta javni razpis;
7. podatke o osebah, za katere šola psa vodiča slepih, vodi skladno s predpisi, ki urejajo hrambo in varovanje osebnih podatkov.

Vlagatelj izpolnjuje strokovni pogoj iz 2. točke prejšnjega odstavka, če oseba, ki pri njem izvaja šolanje psa vodiča slepih ali on sam, če se prijavlja kot samostojni podjetnik (v nadaljnjem besedilu: vaditelj), izpolnjuje hkrati naslednje pogoje:

1. razpolagati mora z vsaj enim potrdilom Kinološke zveze Slovenije, ki so našteta v točkah od a) do f) ali potrdilom pod točko g) ali priložiti izjavo pod točko h):
2. vodnik delovnega ali reševalnega psa,
3. vodja osnovne vrste začetnega tečaja športnih psov,
4. vodja osnovnega tečaja,
5. vodja višje stopnje šolanja športnih psov,
6. inštruktor šolanja reševalnih psov I. stopnje (verificirano pri Kinološki zvezi Slovenije),
7. kinološki sodnik za ocenjevanje dela športnih oz. reševalnih psov,
8. inštruktor v ustanovi, kjer se poklicno ukvarjajo s šolanjem psov;
9. da je v breme obveznega zdravstvenega zavarovanja uspešno izšolal najmanj tri pse vodiče slepih;
10. če je v obdobju od 2019 dalje šolal pse vodiče slepih v breme obveznega zdravstvenega zavarovanja, v tem obdobju ni prišlo do prekinitve šolanja psov vodičev slepih zaradi neizpolnjevanja pogodbenih obveznosti (podlaga za ugotovitev izpolnjevanja pogodbenih obveznosti je arhivirana dokumentacija Zavoda za leta 2019, 2020, 2021, 2022 in 2023);
11. predloži potrdilo, da se je najmanj pet dni izpopolnjeval v eni izmed šol članic mednarodnega združenja šol psov vodičev slepih (International Guide Dog Federation), ki ni starejše od 5 let od roka za prijavo na javni razpis ali predloži izjavo, da bo predložil takšno potrdilo v roku 5 let od sklepa Upravnega odbora Zavoda o izbiri;
12. imeti mora najmanj 10-urni tečaj iz orientacije slepih oseb;
13. imeti mora ustrezne namestitvene in vadbene pogoje za šolanje psov vodičev slepih, ki jih na podlagi ogleda ocenijo strokovni delavci Zavoda ali od Zavoda pooblaščena oseba;
14. podatke o osebah, za katere šola psa vodiča slepih, vodi skladno s predpisi, ki urejajo hrambo in varovanje osebnih podatkov;
15. aktivno govori slovenski jezik. Šteje se, da oseba aktivno govori slovenski jezik, če je državljan Republike Slovenije. V nasprotnem primeru mora vlogi priložiti dokazilo, izdano s strani ustrezno pooblaščene institucije o znanju slovenskega jezika na nivoju B2, v skladu s »Common European Framework of Reference for Languages – CEFR«.

Vlagatelj mora navedene pogoje iz tega poglavja izpolnjevati ves čas pogodbenega sodelovanja z naročnikom. V nasprotnem primeru vlagatelj ne more izvajati šolanja psov vodičev slepih.

# POPOLNOST VLOGE (SEZNAM DOKUMENTOV, KI MORAJO BITI PRILOŽENI K VLOGI)

Vloga se bo štela za popolno, če bo vlagatelj predložil vse naslednje dokumente:

1. obrazec 1 – Prijava na javni razpis Zavoda za izvajanje programa šolanja psov vodičev slepih zavarovanih oseb:
   1. obrazec mora vlagatelj izpolniti, podpisati in žigosati (če vlagatelj posluje z žigom, je le-ta obvezen povsod, kjer je to predvideno; če z njim ne posluje, na mesta, določena za žig, vpiše: »Ne poslujemo z žigom.« in k vlogi priloži posebno izjavo, da ne posluje z žigom);
   2. prilogo 1 k obrazcu 1 mora vlagatelj izpolniti, podpisati in žigosati;
   3. prilogo 2 k obrazcu 1 mora vlagatelj izpolniti, podpisati in žigosati le v primeru, da ne predloži potrdila o strokovnem izpopolnjevanju;
2. obrazec 2 – Vzorec pogodbe:
   1. vzorec pogodbe mora vlagatelj izpolniti, na vsaki strani parafirati in na zadnji strani podpisati ter žigosati (če vlagatelj posluje z žigom), s čimer potrjuje, da se strinja z vzorcem pogodbe;
3. za gospodarske družbe:
   1. izpisek iz sodnega registra oziroma izpisek iz ustrezne evidence samostojnih podjetnikov pri Agenciji Republike Slovenije za javnopravne evidence in storitve (AJPES). Izpisek ne sme biti starejši od treh mesecev na dan predložitve vloge in je lahko kopija. Ne glede na starost mora izkazovati pravno relevantno stanje izvajalca na dan predložitve vloge glede zahtevanega pogoja. Zavod si pridržuje pravico, da od izvajalca, ki ni predložil originalnega izpiska ali njegove overjene kopije, naknadno zahteva predložitev originala ali overjene kopije na vpogled;
4. za društva:
   1. potrdilo o vpisu v register društev, izdano s strani pristojne upravne enote, ki ne sme biti starejše od treh mesecev na dan predložitve vloge in je lahko kopija,
   2. kopijo veljavnega temeljnega akta društva, iz katerega je razvidno, da je dejavnost društva tudi šolanje psov vodičev;
5. dokazilo oziroma izjavo, da proti vlagatelju ni uveden postopek prisilne poravnave, stečajni postopek ali postopek likvidacije in da ni prenehal poslovati na podlagi sodne ali druge prisilne odločbe;
6. dokazilo oziroma izjavo, da ima poravnane vse davke, prispevke in druge dajatve, skladne z nacionalno zakonodajo zapadle do vključno zadnjega dne v mesecu pred oddajo vloge na ta javni razpis;
7. potrdilo Kinološke zveze Slovenije ali ustanove, kjer se poklicno ukvarjajo s šolanjem psov iz 1. točke tretjega odstavka prejšnjega poglavja ali izjavo, da je v breme obveznega zdravstvenega zavarovanja uspešno izšolal najmanj tri pse vodiče slepih;
8. potrdilo, ki dokazuje, da ima opravljen izpit iz orientacije slepih oseb;
9. potrdilo o strokovnem izpopolnjevanju v eni izmed šol članic mednarodnega združenja šol psov vodičev slepih (International Guide Dog Federation), ki ni starejše od 5 let od roka za prijavo na javni razpis ali predloži izjavo, da bo predložil takšno potrdilo v roku 5 let od sklepa Upravnega odbora Zavoda o izbiri.

# PREDLOŽITEV VLOG

Za pravočasno šteje vloga, ki je naročniku predložena **najkasneje do 5. 1. 2024 do 12. ure**.

Vlagatelj odda vlogo po pošti ali osebno na naslov: **Zavod za zdravstveno zavarovanje Slovenije, Miklošičeva cesta 24, 1507 Ljubljana, pritličje, glavna pisarna, s pripisom »JR ZA PSE VODIČE SLEPIH 2023«**.

Vse nepravočasno predložene vloge bodo izločene iz nadaljnjega postopka in neodprte vrnjene vlagatelju.

Vloga se pošlje v zaprti ovojnici, ki mora biti jasno označena z napisom »NE ODPIRAJ – VLOGA – Šolanje psov vodičev slepih«.

Na hrbtni strani ovojnice mora biti označen polni naziv in naslov vlagatelja. Če ovojnica ne bo označena na navedeni način, Zavod ne prevzema nobene odgovornosti za morebitno izgubo takšne vloge.

Vlagatelj mora k vlogi predložiti vse zahtevane dokumente iz VI. poglavja razpisne dokumentacije. Zaželeno je, da so vsi dokumenti, predloženi k vlogi, zloženi po vrstnem redu, kot je naveden v VI. poglavju razpisne dokumentacije.

Vlagatelj nosi vse stroške, povezane s pripravo in vložitvijo vloge. Zavod v nobenem primeru ni odgovoren za te stroške, ne glede na potek in izid javnega razpisa.

Vloga in vsa dokumentacija morajo biti napisani v slovenskem jeziku.

Vlagatelj lahko v okviru tega javnega razpisa predloži le eno vlogo. V nasprotnem primeru ga bo Zavod pozval naj se opredeli, katera od njegovih vlog naj bo šteta kot edina vloga.

# ODPIRANJE VLOG IN ODLOČITEV O IZBIRI

Zavod bo izbral vse vlagatelje, ki bodo izpolnjevali pogoje za priznanje sposobnosti skladno z razpisno dokumentacijo in bodo predložili vlogo, pripravljeno skladno s to razpisno dokumentacijo.

Zavod bo opravil izbiro med vlagatelji v 60 dneh po izteku roka za predložitev vlog.

Pregled in ugotavljanje izpolnjevanja pogojev prispelih vlog bo opravila strokovna služba Zavoda, odločitev o izbiri pa sprejme Upravni odbor Zavoda. Sklep upravnega odbora Zavoda o izbiri prejmejo vlagatelji, ki so oddali svoje vloge v skladu z razpisno dokumentacijo, v sedmih delovnih dneh od datuma sklepa upravnega odbora Zavoda.

Vlagatelj, ki ne bo izbran, lahko zahtevo za arbitražo posreduje pisno, najpozneje v sedmih (7) delovnih dneh od datuma prejema Sklepa Upravnega odbora Zavoda o izbiri na naslov: Zavod za zdravstveno zavarovaje Slovenije, Miklošičeva 24, 1507 Ljubljana, s pripisom »JR ZA PSE VODIČE SLEPIH 2023 – ZAHTEVA ZA ARBITRAŽO«. Sestavni del zahteve za arbitražo mora biti podpisana izjava vlagatelja, da se strinja z vpogledom v dokumentacijo njegove vloge s strani članov arbitraže, vključno z dokumenti, ki so zaupne narave.

O zahtevah za arbitražo neizbranih vlagateljev odloča arbitraža v skladu z določili četrtega odstavka 63.a člena ZZVZZ, v zvezi z določili tretjega odstavka 63.a člena ZZVZZ.

# SKLENITEV POGODBE IN VREDNOST ŠOLANJA PSA VODIČA SLEPIH

Zavod bo z vlagateljem sklenil pogodbo, v kolikor bo ugotovil, da obstajajo zavarovane osebe, ki so upravičene do psa vodiča slepih v breme sredstev obveznega zdravstvenega zavarovanja.

Pogodba se bo sklenila za posamezno zavarovano osebo.

V pogodbo so vključeni naslednji stroški:

1. dobava in šolanje psa vodiča slepih, vključno s preizkusom - 13.000,00 EUR z vključenim DDV,
2. letno izpopolnjevanje vključno s preizkusom - 220,00 EUR z vključenim DDV,
3. dnevna oskrba v primeru odsotnosti slepega zaradi bolezni - 18,50 EUR z vključenim DDV,
4. cena ure v primeru nudenja izredne strokovne pomoči - 30,00 EUR z vključenim DDV.
5. Izbrani izvajalci bodo v času šolanja psa vodiča slepih upravičeni do stroškov prevoza, ki nastanejo pri šolanju psa in niso vključeni v strošek dobave in šolanja psa vodiča slepih iz 1. točke tega odstavka (če gre za razdaljo od izvajalca do prebivališča zavarovane osebe nad 50 km v eno smer). Stroški prevoza znašajo (glede na dejansko razdaljo od izvajalca do prebivališča zavarovane osebe):

* od 50 km do 75 km, 473 EUR,
* od 76 do 100 km, 627 EUR,
* od 101 do 125 km, 869 EUR,
* od 126 do 150 km, 1.100 EUR,
* od 151 do 175 km, 1.265 EUR,
* nad 176 km, 1.430 EUR.

Nov javni razpis ne vpliva na že sklenjene pogodbe z izvajalci, ki že izvajajo šolanje psov vodičev slepih.

Zavod si v primeru spremembe predpisov na področju šolanja psov vodičev slepih pridržuje pravico predhodno, brez krivdnih razlogov na kateri koli strani, prekiniti že sklenjene pogodbe oziroma ne sklepati novih pogodb po tem javnem razpisu.

**Zavod za zdravstveno zavarovanje Slovenije**

# OBRAZCI IN PRILOGE

**OBRAZEC 1**

**PRIJAVA NA JAVNI RAZPIS ZA IZVAJANJE PROGRAMA ŠOLANJA PSOV VODIČEV SLEPIH ZAVAROVANIH OSEB ZA OBDOBJE OD 1. 3. 2024 DO 28. 2. 2029**

**PODATKI O IZVAJALCU**

**IZVAJALEC**

|  |  |
| --- | --- |
| Firma oz. naziv izvajalca |  |
| Sedež oz. naslov izvajalca |  |
| Številka vpisa v sodni register (št. vložka) oz. drugega pristojnega organa |  |
| Matična številka izvajalca |  |
| Davčna številka izvajalca |  |
| Številka TRR računa in banke |  |
| Elektronski naslov izvajalca |  |
| Telefonska številka izvajalca |  |
| Zakoniti zastopniki izvajalca | 1. |
| 2. |
| 3. |
| Oseba izvajalca, pooblaščena za podpis pogodbe |  |

**KONTAKTNA OSEBA IZVAJALCA**

|  |  |
| --- | --- |
| Ime in priimek |  |
| Telefonska številka |  |
| Elektronski naslov |  |

**PRILOGA 1 K OBRAZCU 1**

**IZJAVA**

Izjavljamo, da:

* + smo seznanjeni in v celoti sprejemamo vse pogoje iz razpisne dokumentacije za predmetni javni razpis za izvajanje šolanja psov vodičev slepih zavarovanih oseb, pod katerimi dajemo svojo vlogo ter soglašamo, da bodo ti pogoji v celoti sestavni del pogodbe, če bomo izbrani in bomo z Zavodom sklenili pogodbo o izvajanju programa šolanja psa vodiča slepih za zavarovano osebo;
  + imamo ustrezne namestitvene in vadbene pogoje za šolanje psov vodičev slepih;
  + podatke o osebah, za katere šolamo psa vodiča slepih, vodimo skladno s predpisi, ki urejajo hrambo in varovanje osebnih podatkov;
  + vaditelj aktivno govori slovenski jezik, kar pomeni, da je državljan Republike Slovenije, oziroma prilagamo dokazilo, izdano s strani ustrezno pooblaščene institucije o znanju slovenskega jezika na nivoju B2, v skladu s »Common European Framework of Reference for Languages – CEFR«.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis pooblaščene osebe vlagatelja in žig

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek pooblaščene osebe vlagatelja

**PRILOGA 2 K OBRAZCU 1**

**IZJAVA O POSREDOVANJU POTRDILA O STROKOVNEM IZPOPOLNJEVANJU**

Izjavljamo, da bo vaditelj \_\_\_\_\_\_\_\_\_\_\_\_\_\_\_\_\_\_\_\_\_\_\_(izpolni vlagatelj) v roku 5 let od sklepa Upravnega odbora Zavoda od izbire, Zavodu predložil potrdilo, da se je najmanj 5 dni strokovno izpopolnjeval v eni izmed šol članic mednarodnega združenja šol psov vodičev slepih (International Guide Dog Federation).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis pooblaščene osebe vlagatelja in žig

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek pooblaščene osebe vlagatelja

**OBRAZEC 2**

**VZOREC POGODBE**

OPOZORILO: vzorec pogodbe mora vlagatelj izpolniti, na vsaki strani parafirati in na zadnji strani podpisati ter žigosati (če vlagatelj posluje z žigom), s čimer potrjuje, da se strinja z besedilom vzorca pogodbe.

Zavod za zdravstveno zavarovanje Slovenije,

Miklošičeva 24, 1000 Ljubljana,

davčna številka: 41698070

matična številka: 5554195

transakcijski račun: SI56 0110 0603 0274 014, odprt pri Banki Slovenija

ki ga zastopa generalna direktorica doc. dr. Tatjana Mlakar

(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(firma oz. naziv izvajalca)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(sedež oz. naslov izvajalca)*

davčna številka: \_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_

transakcijski račun: pri banki .

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

skleneta naslednjo

POGODBO

O IZVAJANJU PROGRAMA ŠOLANJA PSA VODIČA SLEPIH ZA ZAVAROVANO OSEBO

**Podlaga pogodbe**

1. člen
   * + 1. Na podlagi izvedbe javnega razpisa o izvajanju programa šolanja psov vodičev slepih zavarovanih oseb za obdobje od 1. 3. 2024 do 28. 2. 2029, objavljenega na spletni strani naročnika, vloge izvajalca z dne \_\_\_\_ in odločitvi naročnika, številka\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, pogodbeni stranki s to pogodbo urejata medsebojne pravice in obveznosti v zvezi s predmetom te pogodbe.
       2. Sestavni del te pogodbe so vsi pogoji razpisa, sprejeti z izjavo izvajalca.

**Predmet pogodbe**

1. člen

Predmet pogodbe je šolanje psa vodiča slepih za zavarovano osebo (v nadaljevanju: zavarovana oseba): \_ *(izpolni naročnik)*.

**Vaditelj**

1. člen
   * + 1. Storitve, ki so predmet te pogodbe, opravi oseba - vaditelj psa vodiča (v nadaljevanju: vaditelj), ki je strokovno usposobljena v času izvajanja storitev iz te pogodbe (kinološka kvalifikacija).
       2. Za izvajalca bo izvajanje nalog opravil vaditelj: *(izpolni naročnik)*.
       3. Strokovna usposobljenost vaditelja je v skladu s predloženo ponudbo izvajalca.
       4. Izvajalec v celoti odgovarja za delo vaditelja.

#### Obveznosti izvajalca

1. člen
2. Izvajalec se zavezuje, da bo obveznosti iz te pogodbe izpolnil v skladu s Sklepom o pogojih pri zagotavljanju pravice do psa vodiča slepih (v nadaljnjem besedilu: Sklep) Upravnega odbora Zavoda za zdravstveno zavarovanje Slovenije (v nadaljnjem besedilu: Zavod) z dne 6. 7. 2017, ki je kot priloga sestavni del te pogodbe, v dogovorjenih rokih in v skladu s pravili stroke.
3. Izvajalec je dolžan:

* dobaviti in izšolati psa vodiča slepih za zavarovano osebo;
* izdelati program usposabljanja psa vodiča slepih za zavarovano osebo iz 2. člena te pogodbe in ga predložiti v potrditev naročniku najpozneje tri (3) dni pred začetkom usposabljanja;
* na podlagi potrjenega programa usposabljanja iz prejšnje alineje izvesti usposabljanje zavarovane osebe za delo s psom vodičem slepih; zavarovano osebo mora usposabljati v trajanju petnajst (15) delovnih dni, od tega najmanj 5 delovnih dni v domačem okolju zavarovane osebe;
* naročniku predložiti poročila o začetnem usposabljanju in rednih letnih usposabljanjih, v katerih je treba navesti splošno stanje psa vodiča slepih in stopnjo usposobljenosti ter uporabnosti psa vodiča slepih;
* ob zaključku šolanja psa vodiča slepih in usposabljanja zavarovane osebe opraviti preizkušnjo po vsakokrat veljavnem naročnikovem Pravilniku o vsebini preizkusa psa vodiča slepih in priskrbeti veterinarsko potrdilo;
* skrbeti za izpopolnjevanje psa vodiča slepih v času celotne delovne dobe psa (6 let od opravljenega izpita B);
* najmanj enkrat letno opraviti izpopolnjevanje, vključno s preizkusom znanja psa vodiča slepih na domu slepe zavarovane osebe, in o tem napisati poročilo, v katerem morajo biti opisane vse aktivnosti, ki so določene v Prilogi 4 Sklepa; poročilo mora posredovati Zavodu v roku deset (10) delovnih dni po zaključku preizkusa;
* v času odsotnosti slepe zavarovane osebe (bolezen) zagotoviti oskrbo psa vodiča slepih, ki ga je izšolal, vendar največ za obdobje štirinajst (14) dni v tekočem letu, razen v primeru hospitalizacije, ko se to obdobje podaljša za čas bivanja v bolnišnici;
* po potrebi nuditi izredno strokovno pomoč zavarovani osebi vso delovno dobo psa vodiča slepih (6 let od opravljenega izpita B) in o tem predhodno obvestiti naročnika.

1. Izvajalec je izjemoma dolžan na zahtevo naročnika za pse vodiče slepih, ki jih ni izšolal, opraviti redno letno izpopolnjevanje vključno s preizkusom, nuditi strokovno pomoč zavarovani osebi in oskrbo psa vodiča slepih v primeru odsotnosti zavarovane osebe zaradi bolezni, v skladu s pogoji in cenami, ki veljajo v tej pogodbi.

**Rok, v katerem bo izvajalec izšolal psa vodiča**

1. člen

(1) Izvajalec bo psa vodiča slepih izšolal v roku devetih (9) mesecev po sklenitvi te pogodbe.

(2) Naročnik lahko na podlagi predhodnega pisnega predloga s strani izvajalca podaljša rok usposabljanja iz prvega odstavka tega člena največ za 2 meseca, in sicer največ enkrat v času trajanja te pogodbe. V primeru objektivnih razlogov (npr. bolezen) je ta rok lahko tudi daljši. Če naročnik o podaljšanju roka usposabljanja ni obvestil izvajalca v pisni obliki se šteje, da naročnik roka ni podaljšal.

(3) Usposabljanje zavarovane osebe za delo s psom vodičem bo izvajalec opravil v zadnjem mesecu obdobja šolanja psa vodiča.

**Obveznosti naročnika**

1. člen

Naročnik lahko pooblasti za izvajanje te pogodbe druge pravne in fizične osebe, ki v imenu naročnika:

* potrdijo program usposabljanja psa vodiča slepih za zavarovano osebo;
* izdelajo pravilnik za preizkus psa vodiča slepih;
* izdajo potrdilo, da je zavarovana oseba ustrezno usposobljena za uporabo psa vodiča slepih;
* potrdijo letni opravljeni preizkus znanja psa vodiča slepih na domu slepe zavarovane osebe;
* opravijo druge naloge v zvezi z izvajanjem te pogodbe.

**Pogodbena cena in način plačila**

1. člen

Naročnik bo izvajalcu plačal dejansko opravljene storitve, ki so predmet te pogodbe po naslednjih cenah in na naslednji način:

1. Ceno za psa vodiča v znesku **13.000,00 EUR** in stroške prevoza v skladu z 9. členom te pogodbe naročnik plača v 30 dneh od dneva prejema računa, ki ga izvajalec izstavi v roku 8 dni po uspešno opravljenem izpitu B in predaji psa vodiča zavarovani osebi.

2. Ceno za redno vsakoletno izpopolnjevanje vključno s preizkusom v znesku **220,00 EUR** naročnik plača v 30 dneh od dneva prejema računa, ki ga izvajalec izstavi v roku 8 dni po opravljenem izpopolnjevanju.

3. Ceno oskrbe psa v primeru odsotnosti slepe zavarovane osebe (bolezen), ki ga izvajalec izšola, naročnik plača v 30 dneh od dneva prejema računa, ki ga izvajalec izstavi v roku 8 dni po končani oskrbi psa, ob upoštevanju, da je cena za dan oskrbe psa **18,50 EUR**.

4. Ceno ure v primeru izredne strokovne pomoči v znesku **30,00 EUR.** Naročnik v primeru odobritve izredne strokovne pomoči določi število ur potrebnih za takšno strokovno pomoč in o tem pisno obvesti izvajalca. Izvajalec izstavi račun v roku 8 dni od opravljene strokovne pomoči v skladu z dogovorjeno ceno in številom ur odobrene izredne strokovne pomoči, ki ga naročnik plača v 30 dneh po prejemu računa.

1. člen

V vseh cenah iz 7. člena te pogodbe so vsebovani vsi stroški, morebitni popusti in davki, tako da naročnik na cene ne plačuje nobenih dodatkov.

**Kaj vse je vključeno v ceno, ki jo Zavod plača za psa vodiča**

1. člen
2. V ceno za psa vodiča slepih iz 1. točke 7. člena te pogodbe so vključeni stroški za nakup psa, veterinarski pregledi, stroški pridobitve veterinarsko-zdravstvenih potrdil za psa vodiča slepih, cepljenja, odpravljanje notranjih in zunanjih zajedavcev, sterilizacija ali kastracija, zavarovanje za čas šolanja, hrana in oskrba v času šolanja psa, stroški opreme za psa (ustrezno vodilo za psa vodiča slepih), stroški šolanja psa vodiča, stroški usposabljanja zavarovane osebe, vsi stroški prevozov do 50 km oddaljenosti v eno smer od zavarovane osebe, izdelava programa in poročila o usposabljanju psa vodiča slepih, stroški izpitov, prepis in vpis psa v register VURS ter morebitni drugi stroški, ki jih je izvajalec dolžan opraviti v skladu s to pogodbo.
3. Če je zavarovana oseba oddaljena od izvajalca več kot 50 km v eno smer, lahko naročniku enkratno zaračuna stroške prevoza v skladu s 1. točko 7. člena te pogodbe, in sicer:

* od 50 km do 75 km 473 EUR,
* od 76 km do 100 km 627 EUR,
* od 101 km do 125 km 869 EUR,
* od 126 km do 150 km 1.100 EUR,
* od 151 km do 175 km 1.265 EUR,
* nad 176 km 1.430 EUR.

Način obračunavanja storitev, izstavitev računa in plačilni pogoji

1. člen
2. Izvajalec je dolžan izstaviti račun za opravljeno storitev izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike. Računa, ki ga bo izvajalec posredoval kako drugače, naročnik ne bo sprejel in evidentiral v svojih poslovnih knjigah, posledično pa ga tudi ne bo mogel poravnati.
3. Izvajalec je dolžan pri izstavitvi e-računa ustrezno izpolniti dva referenčna podatka podjetja, in sicer:

»Vrsta Podatka Podjetja«, ki mora imeti vrednost »/Invoice/M\_INVOIC/G\_SG2[S\_NAD/D\_3035='BY']/G\_SG3[S\_RFF/C\_C506/D\_1153='CR']/S\_RFF/C\_C506/D\_1154« in »Podatek Podjetja«, ki mora imeti vrednost »10« - Direkcija. Če izvajalec izdaja račun preko UJPnet ročno, se podatka podjetja vpišeta v polje »Končni tekst«.

1. Naročnik bo račun poravnal v tridesetih (30) dneh od dneva prejema pravilno izstavljenega računa. Če zadnji dan roka sovpada z dnem, ki je po zakonu dela prost dan, oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delovnik oziroma naslednji plačilni dan v sistemu TARGET. Za dan plačila se šteje dan, ko je organizaciji, pristojni za plačilni promet, predložen nalog za plačilo.
2. Izvajalec soglaša, da lahko naročnik v primeru terjatev iz naslova zapadlih neporavnanih prispevkov za obvezno zdravstveno zavarovanje, ki jih ima naročnik do izvajalca, svojo terjatev pobota z zapadlo terjatvijo izvajalca, ki jo ima ta na podlagi te pogodbe do naročnika. O izvedenem pobotu in višini medsebojno pobotanih terjatev naročnik pisno obvesti izvajalca.

**Način valorizacije po tej pogodbi**

1. člen
2. Ceni iz 2. in 3. točke 7. člena te pogodbe se lahko valorizirata po preteku enega leta od sklenitve pogodbe v skladu s 5. členom Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja.
3. Valorizacija temelji na povišanju indeksa cen življenjskih stroškov, ki ga uradno objavlja Statistični urad RS.
4. Valorizacija cen, ki temelji na povišanju indeksa cen iz 2. odstavka tega člena, se lahko prvič izvede:

1. po preteku enega leta od sklenitve pogodbe in

2. ko kumulativno povečanje dogovorjenega indeksa cen preseže 4 % vrednosti, šteto od preteka enega leta od sklenitve pogodbe.

1. Nadaljnja povišanja se lahko izvedejo, ko kumulativno povečanje dogovorjenega indeksa cen ponovno preseže 4 % vrednosti od zadnjega cen.
2. Povišanje cen lahko znaša največ 60 % povišanja indeksa cen iz 3. in 4. odstavka tega člena.
3. Povišanje cen v smislu tega člena pogodbe se prizna na predlog izvajalca. Povišanje cen velja od dneva sklenitve dodatka k tej pogodbi, s katerim se pogodbeni stranki dogovorita za povišanje cen v smislu tega člena.

**Pogodbena kazen zaradi zamude z izpolnitvijo**

1. člen
2. Izvajalec je v primeru zamude pri izvršitvi storitev, ki so predmet te pogodbe, ki ni posledica višje sile ali razlogov na strani naročnika, dolžan plačati naročniku pogodbeno kazen v višini 0,4 % cene psa vodiča iz 1. točke 7. člena te pogodbe za vsak začeti teden zamude, vendar največ 30 % cene psa vodiča iz 1. točke 7. člena te pogodbe.
3. Poleg te pogodbene kazni ima naročnik pravico zahtevati tudi izpolnitev obveznosti, s katero je bil izvajalec v zamudi.
4. Izvajalec plača znesek pogodbene kazni v roku osem (8) dni po prejemu računa naročnika, v kolikor naročnik zneska pogodbene kazni ne kompenzira pri plačilu svoje obveznosti.
5. V primeru, da znesek te pogodbene kazni preseže maksimalni znesek pogodbene kazni iz prvega odstavka tega člena pogodbe, ali če se zamuda izvajalca ponovi več kot trikrat, lahko naročnik odstopi od pogodbe in zahteva od izvajalca povrnitev škode, ki mu jo je z zamudo povzročil.

**Pogodbena kazen zaradi nepravilne izpolnitve**

1. člen
2. Če izvajalec ne izvrši storitev v zahtevanih količinah in/ali kvaliteti, se šteje, da je pogodba izpolnjena nepravilno. Če izvajalec v dodatnem roku, ki mu ga določi naročnik, ne izpolni storitve pravilno, je izvajalec dolžan plačati naročniku pogodbeno kazen v višini 0,4 % cene psa vodiča iz 1. točke 7. člena te pogodbe za vsako nepravilno izpolnitev pogodbe, vendar v času trajanja te pogodbe ne več kot 30 % cene psa vodiča iz 1. točke 7. člena te pogodbe.
3. Poleg te pogodbene kazni ima naročnik pravico zahtevati tudi pravilno izpolnitev obveznosti.
4. Izvajalec plača znesek pogodbene kazni v roku osem (8) dni po prejemu računa naročnika, v kolikor naročnik zneska pogodbene kazni ne kompenzira pri plačilu svoje obveznosti.
5. V primeru, da znesek te pogodbene kazni preseže maksimalni znesek pogodbene kazni iz 1. odstavka tega člena pogodbe, ali če izvajalec nepravilno izpolni pogodbo več kot trikrat, lahko naročnik odstopi od pogodbe in zahteva od izvajalca povrnitev škode, ki mu jo je z nepravilno izpolnitvijo povzročil. Pogodbo je mogoče razdreti samo za naprej.
6. Pogodbena kazen zaradi zamude z izpolnitvijo in pogodbena kazen zaradi nepravilne izpolnitve se ne izključujeta.

**Prenehanje pogodbe**

1. člen
2. Naročnik lahko odstopi od pogodbe brez obveznosti do izvajalca, če:

* je izvajalec v stečajnem postopku, postopku prisilne poravnave ali likvidacije oziroma je prenehal poslovati na podlagi sodne ali druge prisilne odločbe ter je v postopku prenehanja ali izbrisa iz registra društev ali iz poslovnega registra Slovenije;
* izvajalec ne vrne podpisane pogodbe Zavodu v roku iz drugega odstavka 17. člena te pogodbe;
* je iz danih okoliščin očitno, da izvajalec ne bo mogel izpolniti svojih obveznosti po tej pogodbi.

1. Pogodbeni stranki lahko kadarkoli sporazumno odpovesta pogodbo.
2. člen

**Varstvo osebnih podatkov**

Pogodbeni stranki soglašata, da bosta skladno z Zakonom o varstvu osebnih podatkov (Uradni list RS št. 163/22) in drugimi predpisi s tega področja zagotavljali pogoje in ukrepe za zagotovitev varstva osebnih podatkov in preprečevali morebitne zlorabe.

**Protikorupcijska klavzula**

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranski ali njenemu predstavniku, zastopniku, posredniku, je nična.

#### Končna določila

1. člen

Morebitna nesoglasja izhajajoča iz razmerij, ki jih ureja ta pogodba, bosta pogodbeni stranki reševali sporazumno. V kolikor sporazum ne bo mogoč, bo spore reševalo stvarno pristojno sodišče v Ljubljani.

1. člen
2. Pogodba je napisana v dveh (2) izvodih, od katerih vsaka pogodbena stranka prejme enega.
3. Izvajalec mora podpisano pogodbo vrniti Zavodu najkasneje v roku petinštirideset (45) dni od prejema pogodbe v podpis.
4. Pogodba je sklenjena in velja z dnem podpisa zadnje od pogodbenih strank.
5. Ta pogodba je sklenjena za obdobje, v katerem slepa zavarovana oseba uporablja psa vodiča slepih.

**Priloge:** - Sklep o pogojih pri zagotavljanju pravice do psa vodiča slepih, s prilogami.

Datum: \_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_

Številka: \_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_

NAROČNIK: IZVAJALEC:

Zavod za zdravstveno

zavarovanje Slovenije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Generalna direktorica

doc. dr. Tatjana Mlakar